ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่องนร02660004590

ขอความช่วยเหลือพิจารณาจุดผ่อนผันการจำหน่ายสินค้า ประเภทรถเข็น บริเวณ แยกประตูน้ำจนถึงแยกราชเทวี (ทั้ง 2 ฝั่ง) เขตราชเทวี กรุงเทพมหานคร อยู่ในความรับผิดชอบของสำนักงานเขตราชเทวี เนื่องจากผู้ร้องแจ้งว่าประมาณ 3-4 วันที่ผ่านมา (ปัจจุบันวันที่ 3 กุมภาพันธ์ 2566) หัวหน้าเทศกิจ ได้มีนโยบายให้ผู้ค้าที่จำหน่ายอยู่บนบาทวิถี ย้ายสถานที่จำหน่าย โดยให้จำหน่ายบนรถเข็นหรือจำหน่ายภายในซอย (แต่ผู้ร้องแจ้งว่าเป็นพื้นที่ส่วนบุคคล) จากกรณีดังกล่าว ส่งผลให้ผู้ค้าบริเวณฯ ไม่มีสถานที่จำหน่าย อีกทั้งในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ผู้ค้าบริเวณฯ ค้าขายไม่ได้ ไม่มีรายได้และเป็นหนี้สิน ปัจจุบันเริ่มมีรายได้ เพราะปัจจุบันเริ่มมีต่างชาติเข้ามาท่องเที่ยว จึงประสงค์ให้หน่วยงานที่เกี่ยวข้องผ่อนผันสถานที่จำหน่ายสินค้าบริเวณฯ เพื่อบรรเทาความเดือดร้อน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata